Obamaning yordamchisi yigitiga hamla qilishda va o‘t ochishda ayblandi

Oq uy katta yordamchisi odamga hamla qilganligi va o‘q uzganligi uchun sud qarshisida namoyon bo‘ladi, deya xabar bermoqda USA Today. Tegishli ayblovlar prezident Barak Obamaning AQSh Kongressi vakillar palatasi bilan aloqalari uchun javobgar bo‘lgan Barvetta Singltariga nisbatan e’lon qilindi.

Hodisa 7-avgust, juma kuni Kolumbiya okrugida Vashington tashqarisida sodir bo‘ldi. Merilend shtati politsiyasiga 37 yoshli ayol o‘z yigiti — huquqni muhofaza qilish organlari xodimi bilan urishib qolgani haqida xabar kelib tushdi.
Janjal chog‘ida Singltari ofitserdan Glock 23 to‘pponchasini tortib olgan va o‘t ochgan, biroq hech kimga zarar yetmagan.
Erkak hodisa haqida 911 xizmatiga xabar bergan, Singltarini qo‘lga olishgan. Keyinroq uni 75 ming dollar garov puli evaziga qo‘yib yuborishgan. Sud sentabrda bo‘lishi kutilmoqda.